Christus se lering oor die gereelde byeenkoms van die gelowiges is glashelder. Lukas 4:16 sê van Jesus: “En soos Sy gewoonte was, het Hy op die sabbatdag na die sinagoge toe gegaan.” As Jesus Christus op ’n weeklikse basis met ander byeengekom het om te aanbid, kan nie een van ons wat na Hom vernoem is, minder as dit doen nie. Selfs wanneer ek reis en pastore in ander lande oplei, vind ek oor die naweek ’n kerk om by te woon. Ek gaan selfs kerk toe wanneer ek met vakansie is, hoewel ek nie altyd daarin kan slaag om my gesin te oortuig om saam te gaan nie. Ek doen dit nie omdat ek wetties daaroor is nie, maar omdat ek hoop die Here raak my aan terwyl ek daar is.